ખેડૂત મોરાલેસનો કૉલ આવતાં પૅરામેડિક્સ વિક્ટર સોલીસ દોડતો પહોંચી ગયો. જે રીતે મોરાલેસે અકસ્માતનું ને ડેનિયેલાનું વર્ણન કર્યું તેથી ડેનિયેલા અત્યાર સુધી જીવતી રહે તે માનવા તે તૈયાર નો’તો. બીજા પૅરામેડિક્સ પૅટ્રિક હરેરા પણ આવી ગયો. બંને ડેનિયેલાને આવી હાલતમાં જીવતી જોઈ નવાઈ પામી રહ્યા. ડેનિયેલા દર્દથી કણસતી હતી પણ પૂરા ભાનમાં હતી. તેણે તુરત પોતાનું નામ, માતાપિતાનું નામ, તેમનાં સરનામાં, ફિયાન્સેનું નામ-સરનામું તથા બધા ટેલિફોન નંબર્સ આપી દીધા.